Djævelens lærling (bog)

*Denne artikel omhandler bogen* Djævelens lærling *af Kenneth Bøgh Andersen. For personen i historien, gå til Filip Engell, og for teatermusicalen baseret på bogen, gå til Djævelens lærling (musical).*

*Den Store*

*Djævlekrig* | 1

***Djævelens lærling*** er en fantasy-roman skrevet af Kenneth Bøgh Andersen og er første bind i serien *Den Store Djævlekrig*.

## Beskrivelse

### Fra bagsiden af paperback-udgaven

Filip er en rigtig artig dreng. Han kan derfor ikke forstå, hvorfor han pludselig havner i Helvede, udset til at være Djævelens arvtager. Det går også hurtigt op for Djævelen, at der er sket en fejl, men han er alligevel nødt til at gå i gang med Filips oplæring og finde hans mørke side. Filip får hurtigt venner og fjender i denne sære, dystre verden. Og får samtidig færten af et ondsindet komplot mod den sorte trone...

### Fra Kenneth Bøgh Andersens officielle hjemmeside

I Helvede er Djævelen af ukendte årsager døende, og en arvtager til den mørke trone skal findes. Blandt menneskene finder Lucifer denne næste Mørkets Fyrste – et rigtigt pragteksemplar af en modbydelig møgunge. Men uheldet er ude, Døden misser, og Djævelen får fat i den forkerte dreng. Nemlig den altid artige Filip, der ikke kan finde på at gøre en sjæl fortræd.
Nu er Filip Lucifers eneste håb, og en lang og sej kamp for at oplære den englegode dreng i ondskab begynder.
Filip får hurtigt venner og fjender i denne sære, dystre verden, der er fyldt med nedrige djævle, mørke dæmoner og fordømte mennesker klædt i lænker. Og får samtidig færten af et ondsindet komplot mod den sorte trone ...

### Fra Rosinante & Cos officielle hjemmeside

Første bind i Kenneth Bøgh Andersen's prisbelønnede serie om *Den Store Djævlekrig* – en fantastisk fortælling om en helt almindelig dreng, der ved en fejl kommer i lære i Helvede.

Filip er en god dreng, en rigtig god dreng. Ved et uheld bliver han påkørt af en bil, dør og lander i Helvede. Tilsyneladende er han udset til at være Djævelens arvtager. Det går dog hurtigt op for Lucifer, at det ikke er den rigtige dreng, men han er nødt til at oplære ham alligevel.

Det er blot et spørgsmål om at finde Filips skyggesider, og det bliver langt nemmere, da Filip pludselig forelsker sig i en hundjævel og oplever jalousiens stærke kræfter. Filip får hurtigt både venner og fjender i den sære dystre underverden. Og pludselig får han også færten af et ondsindet komplot mod den sorte trone.

## Personer

* Filip Engell, en sød og artig dreng, som bliver tvunget til at være Djævelens arvtager
* Søren, den værste bølle på Filips skole
* Mikkel, Filips skolekammerat
* Pedellen på Filips skole
* Jørgen, Filips matematiklærer
* Lucifax, Djævelens kat
* Skumleskæg, Helvedes portvogter
* Lucifer, Djævelen

## Teatermusical

*Hovedartikel: Djævelens lærling (musical)*
En teatermusical baseret på *Djævelens lærling* er på nuværende tidspunkt ved at blive opsat i Danmark, og har premiere 1. november 2018 på Refshaleøen i København.

## Trivia

* *Djævelens lærling* forgår lige før sommerferien. Andet bind, *Dødens terning*, foregår seks måneder senere.
* *Djævelens lærling* foregår over 14 dage (eller nætter) (i Helvedes tid), men der går kun 2 sekunder på jorden mens Filip Engell er i Helvede, idet strømmen af tid varierer mellem verdener (og underverdener). Der går nogle timer på jorden før Filip kommer til Helvede, og vi hører, at der er gået en uge før Filip kom til den dag, historien starter med. Før Filip Engell afslutter sin svendeprøve som Djævelens lærling, tænker han, der kun var gået 14 dage siden han sad og lavede forud på sine matematiklektier på jorden. Det skal punkteres, nætterne i Helvede (det er altid nat i Helvede) varer kortere end dage på jorden, idet deres "døgn" er opdelt i 6 timer, fra 0 til 5. Den næste nat bliver Filip sendt hjem til jorden igen.

## Referencer

1. ↑ Langdal, Peter. LaZebnik, Philip. *Djævelens lærling* musical. Heltemus Production ApS. 2018
2. ↑ Kenneth Bøgh Andersen. *Dødens terning*. Høst & Søn. 2007.